b'\n_START_ARTICLE_\nPersijos \xc4\xaflankos rupija\n_START_PARAGRAPH_\nPersijos \xc4\xaflankos rupija (arab. \xd8\xb1\xd9\x88\xd8\xa8\xd9\x8a\xd9\x87 arba \xd8\xb1\xd9\x88\xd8\xa8\xd9\x8a\xd9\x87 \xd8\xae\xd9\x84\xd9\x8a\xd8\xac\xd9\x8a\xd9\x87), kartais vadinama \xc4\xaelankos rupija, buvo valiuta, pla\xc4\x8diai naudota Persijos \xc4\xaflankos ir Arabijos pusiasalio \xc5\xa1alyse, kurias vald\xc4\x97 britai. Pinigai pla\xc4\x8diai cirkuliavo nuo 1959\xc2\xa0m. iki 1966\xc2\xa0m. Valiut\xc4\x85 vald\xc4\x97 Indijos vyriausyb\xc4\x97, leido Indijos centrinis bankas, o vert\xc4\x97 buvo tokia pati kaip Indijos rupijos.\n_START_SECTION_\nIstorija\n_START_PARAGRAPH_\nXX a. viduryje rupija buvo pla\xc4\x8diai naudojama aplink Raudon\xc4\x85j\xc4\x85 j\xc5\xabr\xc4\x85 kaip atsiskaitymo priemon\xc4\x97. Toks platus valiutos naudojimas sekino Indijos aukso rezervus, nes pinigai b\xc5\xabdavo padengti auksu. I\xc5\xa1gabenus pinigus \xc4\xaf u\xc5\xbesien\xc4\xaf, pavyzd\xc5\xbeiui arab\xc5\xb3 kra\xc5\xa1tus, juos b\xc5\xabdavo galima konvertuoti \xc4\xaf auks\xc4\x85. \xc5\xa0itai reik\xc4\x97davo padengti valstybei, o palaikyti valiutos stabilum\xc4\x85, nusipirkti aukso atsarg\xc5\xb3. Ypa\xc4\x8d suaktyv\xc4\x97jusi rupij\xc5\xb3 kontrabandinink\xc5\xb3 veikl\xc4\x85 1957\xc2\xa0m., privert\xc4\x97 ie\xc5\xa1koti problemos sprendim\xc5\xb3 b\xc5\xabd\xc5\xb3._NEWLINE_1959\xc2\xa0m. Indijos vald\xc5\xbeios iniciatyva buvo sukurtos \xc4\xaelankos rupijos, ji buvo atskira valiuta, ta\xc4\x8diau glaud\xc5\xbeiai susieta su indi\xc5\xa1k\xc4\x85ja rupija. Tik skirta atsiskaitymams u\xc5\xbesienyje. Taip pat kaip ir \xc4\xafprasta rupija, ji buvo susieta su brit\xc5\xb3 valiuta santykiu 13\xc2\xb9\xe2\x81\x84\xe2\x82\x83 = 1 svaras sterlingas._NEWLINE_1961\xc2\xa0m. Kuveitas, 1965\xc2\xa0m. Bahreinas paskelb\xc4\x97 savo nepriklausomyb\xc4\x99 nuo Did\xc5\xbeiosios Britanijos, taip pirmieji atsisakydami \xc5\xa1ios valiutos ir pereidami prie savo._NEWLINE_1966\xc2\xa0m. bir\xc5\xbeelio 6 d. Indija devalvavo \xc5\xa1i\xc4\x85 valiut\xc4\x85. Toks staigus pinig\xc5\xb3 nuvert\xc4\x97jimas privert\xc4\x97 ir likusias \xc5\xa1alis keisti savo monetarin\xc4\x99 politik\xc4\x85. Kataras ir beveik visos Tuciano valstijos prad\xc4\x97jo naudoti sukurtus Kataro rialus. Abu Dabis pasirinko Bahreino dinar\xc4\x85. Vienintelis Omanas liko rupijos naudotoju iki 1970\xc2\xa0m., kai \xc4\xafsived\xc4\x97 savo valiut\xc4\x85.\n_START_SECTION_\nBanknotai\n_START_PARAGRAPH_\nSavo dizainu jie primin\xc4\x97 indi\xc5\xa1k\xc4\x85 rupij\xc4\x85. Indijos vyriausyb\xc4\x97 leido 1-os rupijos nominalo pinigus, centrinis bankas 5, 10 ir 100 rupij\xc5\xb3 vert\xc4\x97s banknotus. Vis\xc5\xb3 \xc5\xa1i\xc5\xb3 pinig\xc5\xb3 serijinis numeris prasid\xc4\x97jo raide Z. Rupijos b\xc5\xabdavo i\xc5\xa1duodamos tik Bomb\xc4\x97jaus banko kasose.'